স্টাফ রিপোর্টার ॥ হবিগঞ্জ জেলা ছাত্রলীগ নেতা মুছা আহমেদ রাজু (২৮) কে ছুরিকাঘাত করেছে একদল দুর্র্বৃত্ত। গতকাল মঙ্গলবার সন্ধ্যায় এ ঘটনাটি ঘটে। এ খবর পেয়ে দুর্র্বৃত্তদের গ্রেফতারের দাবীতে কিছু নেতাকর্মী থানার সামনে সড়ক অবরোধের চেষ্টা করে। পরে ওসি নাজিম উদ্দিন দূর্বৃত্তদের গ্রেফতারের আশ্বাস দিলে তারা সড়ে যায়। জানা যায়, রাজুকে একদল দুর্বৃত্ত স্টাফ কোয়ার্টার এলাকায় ছুরিকাঘাত করে। এ সময় তার চিৎকারে স্থানীয় লোকজন এগিয়ে এলে দুর্বৃত্তরা পালিয়ে যায়। তাকে সদর হাসপাতালে চিকিৎসা দেয়া হয়েছে। এ ব্যাপারে ওসি জানান, দুর্বৃত্তদের গ্রেফতারের জন্য অভিযান অব্যাহত আছে। এ ব্যাপারে জেলা ছাত্রলীগের সাধারণ সম্পাদক মুকিদুল ইসলাম মুকিদের সাথে যোগাযোগ করা হলে তিনি জানান, বিষয়টি শুনেছি, তবে কি কারণে ঘটনাটি ঘটেছে তা আমি জানিনা।